Այդպիսով, նրանք փորձում են Նիկոլ Փաշինյանին մղել այդ դաշտ, հետո թերեւս նրան այսպես ասած Սահմանադրությունը ոտնահարելու համար մեղադրելու նպատակով, ինչն էլ կմատուցեն ԵԽԽՎ, ուր արդեն իսկ տարել են Հայաստանի հարցն ու դրանում ստացել նաեւ Իլհամ Ալիեւի աջակցությունը: Համատեղ հաջողության համար պետք է խթանել խնդիր, որովհետեւ խնդիր որպես այդպիսին դեռեւս չկա, Հայաստանի հարցը տարել են, սակայն առանց փաստարկի: Իսկ դա առաջացնում է բարդություն, որովհետեւ օգտվել կարող է միայն Ալիեւը: Պետք է շտապ խթանել Հայաստանում որեւէ իրավա-քաղաքական ճգնաժամ, որպեսզի «փաստարկվի» Հայաստանի հարցը անհիմն եւ անիմաստ ԵԽԽՎ հասցնելը եւ այնտեղ Ադրբեջանին Հայաստանի դեմ միավոր հավաքելու հնարավորություն տալը: